MAJOR จัดกิจกรรม “แต่งชุดจีนดูหนังฟรี” เริ่ม 31 ม.ค. – 1 ก.พ.
MAJOR มอบความสุขรับตรุษจีน แต่งชุดจีนดูหนังฟรีและพบกับกิจกรรมอีกมากมาย เริ่ม 31 ม.ค. – 1 ก.พ.
MAJOR มอบความสุขรับตรุษจีน แต่งชุดจีนดูหนังฟรีและพบกับกิจกรรมอีกมากมาย เริ่ม 31 ม.ค. – 1 ก.พ.
28 ม.ค. 2565

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ส่งมอบความสุขสุดเฮงตรุษจีนนี้รับปีใหม่ปีเสือ กับ “Major The Great Chinese New Year 2022” หลากหลายกิจกรรมที่ส่งมอบความสุข ความสนุก ความเฮงที่ยิ่งใหญ่กับการเริ่มต้นรับปีใหม่จีนในปี 2022
สำหรับกิจกรรม แต่งชุดจีน ปีชง ดูหนังฟรี! ตั้งแต่วันที่ 31 มกราคม-1 กุมภาพันธ์ 2565 ที่ โรงภาพยนตร์เครือเมเจอร์ ซีนีเพล็กซ์ กรุ้ป ทุกสาขา ทั่วประเทศ เป็นกิจกรรมสร้างสีสันความสนุกที่เหล่าอาตี่ อาหมาย ต้องไม่พลาด! ชวนกันแต่งชุดจีนมาดูหนังฟรีกัน ไม่ว่าจะเป็น ชุดกี่เพ้าเก๋ ๆ, เสื้อกี๋เพ้าสวย ๆ, ชุดกังฟูสุดเท่ห์ หรือ ชุดจีนสไตล์ไหนก็ได้ ยกเว้น…เสื้อแดง หรือ เสื้ออักษรจีน รับสิทธิ์ดี ๆ ดูหนังที่นั่งปกติ ระบบปกติ หรือ โรง Kids Cinema ฟรี 1 ที่นั่ง (เฉพาะภาพยนตร์ที่ร่วมรายการ) 1 คนต่อ 1 ที่นั่ง รวม 20,000 ที่นั่ง ส่วน ปีชง ดูหนังฟรี เปลี่ยนปีชงให้เป็นเรื่องดี ๆ คนเกิดปีชงทั้ง 4 นักษัตร ได้แก่ ปีขาล, ปีวอก, ปีมะเส็ง และปีกุน ในรอบ พ.ศ. ต่าง ๆ เพียงแสดงบัตรประชาชน ที่ บูธ M Corner รับความเฮงแทนความชง ดูหนังฟรี 1 ที่นั่ง (เฉพาะภาพยนตร์ที่ร่วมรายการ) จำนวน 10,000 ที่นั่ง
นอกจากนี้ยังมีกิจกรรมฉลองตรุษจีน! สำหรับลูกค้าทรูใช้เพียง 1 ทรูพอยท์ แลกฟรีป๊อปคอร์น 1 กล่อง ขนาด 64 ออนซ์ จำนวน 2,000 สิทธิ์ ทั่วประเทศ เพียงแสดงโค้ดส่วนลดที่จุดจำหน่าย 31 มกราคม-1 กุมภาพันธ์ 2565 รับฟรีอั่งเปารวม 100 ล้านทรูพอยท์ ใช้แลกสิทธิพิเศษเสริมสุขคุ้ม ๆ ตลอดเดือนกุมภาพันธ์ รับสิทธิ์ทางแอปทรูไอดี
สำหรับลูกค้าที่ซื้อตั๋วหนังผ่าน App Major Cineplex ระหว่างวันที่ 29 มกราคม-1 กุมภาพันธ์ 2565 รับ Movie Angpao ลุ้นรับของรางวัลรวมมูลค่ากว่า 5 ล้านบาท อาทิ ส่วนลดบัตรชมภาพยนตร์ 50 บาท จำนวน 30,000 สิทธิ์, ฟรีบัตรชมภาพยนตร์ 1 ที่นั่ง เมื่อซื้อ 1 ที่นั่ง จำนวน 15,000 สิทธิ์, ฟรีป๊อปคอร์น ขนาด 46 ออนซ์ มูลค่า 50 บาท จำนวน 5,000 สิทธิ์, ฟรีเครื่องดื่มขนาด 22 ออนซ์ เมื่อซื้อ 44 ออนซ์ จำนวน 10,000 สิทธ์ และ ฟรีป๊อปคอร์น ขนาด 46 ออนซ์ เมื่อซื้อป๊อปคอร์นขนาด 85 ออนซ์ จำนวน 5,000 สิทธิ์ สามารถนำโค้ดที่ได้รับมาใช้บริการได้ตั้งแต่วันที่ 29 มกราคม-28 กุมภาพันธ์ 2565
โดยลูกค้าที่ใช้บริการโรงภาพยนตร์ Kids Cinema ซื้อตั๋วหนังทุก 1 ที่นั่ง ตั้งแต่วันที่ 31 มกราคม – 1 กุมภาพันธ์ 2565 รับฟรี…ขนมอาลัวทองแท่ง หวาน ๆ เฮง ๆ ฟรี 1 ชุด
นอกจากนี้ ชวนดูหนังแบบ Cashless Cinema ไลฟ์สไตล์ความบันเทิงที่ทำให้การดูหนังเต็มไปด้วยความสะดวก รวดเร็ว ลดการสัมผัส กับ บัตร M Cash มอบสิทธิพิเศษสำหรับลูกค้าที่เติมเงิน ตั้งแต่วันที่ 20 มกราคม-10 กุมภาพันธ์ 2565
– เติมเงิน 1,000 บาท รับฟรี…ป๊อปคอร์น กินดี ขนาด 46 ออนซ์ฟรี 1 กล่อง มูลค่า 100 บาท
– เติมเงิน 2,000 บาท รับฟรี…หมอนส้ม มีสุข 1 ใบ มูลค่า 490 บาท
พิเศษ! พบ บัตร M Cash ตรุษจีน 2022 ดีไซน์ลวดลายสุดเอ็กซ์คลูซีฟ Movie Angpao เริ่มจำหน่ายให้เป็นเจ้าของตั้งแต่วันที่ 1 กุมภาพันธ์ 2565 เป็นต้นไป
ด้าน บลูโอ ริธึม แอนด์ โบว์ล ร่วมมอบความเฮงให้กับลูกค้าที่ชวนกันมาฉลองตรุษจีน ด้วยการเล่นโบว์ลิ่งกับ “Blu-O Heng Heng Heng” รับความเฮงถึง 3 ต่อ
เฮงที่ 1 แต่งชุดจีนและโพสต์ลงเฟสบุ๊ค เล่นโบว์ลิ่งฟรี 1 เกม ในวันตรุษจีน 1 กุมภาพันธ์นี้ เพียงแต่งชุดจีน…ถ่ายรูปแล้วโพสต์ลงเฟสบุ๊ค พร้อมเช็คอินสาขา รับสิทธิ์โยนโบว์ลิ่งฟรี 1 เกม ไม่รวมค่าเช่ารองเท้า
เฮงที่ 2  รับ Blu-O Ang Pao ส่วนลด 50 บาท เมื่อใช้บริการครบ 1,000 บาทต่อใบเสร็จ สำหรับลูกค้าที่ดาวน์โหลด Application Blu-O ก่อนวันที่ 24 มกราคม 2565 และสามารถใช้คูปองตั้งแต่วันที่ 27 มกราคม-2 กุมภาพันธ์ 2565
เฮงที่ 3 ใช้บริการครบ 999 บาท ลุ้นรับรางวัลทองคำมูลค่า 1 บาท จำนวน 1 รางวัล
สำหรับลูกค้าที่ใช้บริการตั้งแต่วันที่ 27 มกราคม-2 กุมภาพันธ์ 2565 ลงทะเบียนลุ้นรับรางวัลทางไลน์ @Blu-O Friends โดยจะประกาศผลรางวัลในวันที่ 7 กุมภาพันธ์ 2565 ทางเพจเฟสบุ๊ค Blu-O Friends